יוסף קלארווין

יוסף קלארווין (6 בפברואר 1893 – 9 בספטמבר 1970) היה אדריכל ישראלי שתכנן בין היתר את הר הרצל וקבר הרצל, את בניין ממגורות דגון ואת משכן הכנסת.

==ביוגרפיה==
קלארווין נולד בשנת 1893 בעיר ורשה שפולין הרוסית. אביו היה מורה לעברית אשר קירבו לרעיון הציונות, שבעקבותיו עלה לארץ ישראל. את הכשרתו המקצועית רכש בין השנים 1917 ו-1919 בפוליטכניון של העיר מינכן. בשנת 1920 עבד באטלייה של הנס פֶּלְצִיג (Poelzig) בברלין, ובין 1921 ל-1933 עבד אצל פריץ הֶגֶר (Höger) בהמבורג, וגם ניהל את משרדו הגדול.

בשנת 1933 עלה לארץ ישראל בעקבות עליית הנאצים לשלטון והתגברות האנטישמיות בארצו.

עם עלייתו ארצה, בשל הניסיון העשיר שצבר במולדתו, השתלב קלארווין בשוק העבודה הארץ ישראלי ובכך נטל חלק פעיל במפעל הבנייה הציוני בימי היישוב. כחלק מתפיסת עולמו, תרם קלארווין מניסיונו לדור האדריכלים של העתיד, עת לימד במחלקה לאדריכלות בטכניון שבחיפה. ביוני 1939 הגיש בקשה לקבלת אזרחות ארץ ישראלית וזו הוענקה לו בספטמבר של אותה שנה<ref></ref>.

עיקר עבודותיו התמקד במבני ציבור ומסחר וכן בתוכניות אב ליישובים ולאתרים שונים ברחבי הארץ, יחד עם זאת פעל גם עם המגזר הפרטי ותכנן בתים פרטיים. קלארווין שיתף פעולה ותכנן רבות עבור שלטונות המנדט הבריטי וכן עבור המוסדות הציוניים.

בשנת 1959 התמנה כחבר האקדמיה לאדריכלות בפריז.

משנת 1960 ועד מותו התגורר בדירה בקומת הקרקע של בית שוקרי ג'מל (רח' מרכוס 7 פינת רחוב ד'ישראלי) בירושלים.

נפטר בירושלים ב-9 בספטמבר 1970. ארכיונו שמור בארכיון הציוני המרכזי.

בנו הוא הצייר הסוריאליסטי מתי קלארווין.

==מיזמים נבחרים==
הכנסייה האוונגלית בהוהנצולרנפלאץ
בניין המשרדים בית יואל ב[[רחוב יפו]]
בית צבי
* הכנסייה האוונגלית בהוהנצולרנפלאץ (Kirche am Hohenzollernplatz) שבברלין, תוכננה על–ידי קלארווין, אבל בנויה תחת שם מעבידו פריץ הגר (Fritz Höger) ב–1933-1931; נהרסה ב–1943 ושוקמה עד 1965 <small>(ראו תמונה)</small>.
* כנסיית ויכרן הלותרנית (Wichernkirche), המבורג, תוכננה על–ידי קלארווין, אבל בנויה תחת שם מעבידו פריץ הגר (1933/34), נהרסה ב–1943.
* ביתן ישראל, התערוכה העולמית של בריסל (1958).
===מיזמים נבחרים בישראל===
*חיפה
** בית שלמה קודש ברחוב נחליאלי 5 בבת גלים. המבנה נהרס ובמקומו הוקם מבנה אחר (שנות ה-30 של המאה ה-20).
** בית הקרנות (בניין משרדים ומסחר) (1936).
** בניין ממגורות דגון (1953–1966).
** הדר הכרמל
*** בית דוד צנג, רחוב ביאליק 6 (סוף שנות ה-30).
*** בית מיכאל גוטסמן, רחוב נורדאו 4 (שנות ה-30).
** מרכז הכרמל
*** בית פרידריך קרזבום, רחוב אלחנן 8 (שנות ה-30 ותוספות למבנה בסוף שנות ה-50 של המאה ה-20).
*** בית מאיר ברנשטיין, רחוב מגידו 8 (שנות ה-30).
*** בית הרברט אשנר, רחוב לוטוס 13 (סוף שנות ה-30 ותוספות למבנה בסוף שנות ה-80).
*** בית אברהם וולפגנג, רחוב התשבי 113 (שנות ה-30 ותוספות למבנה בתחילת המאה ה-21).
*** בית שולמית ואהרון הוכפלד, רחוב קלר 2, על יד מבנה העזר של בית קלר. המבנה נקרא בית רחל, על שם אמא של שולמית. אביה של שולמית, יצחק ליב גולדברג, רכש את אחוזת פרידריך קלר. המבנה הוקם במקום המבנה הראשי של אחוזת פרידריך קלר. המבנה נהרס בשנות ה-80 ובמקומו הוקם מבנה אחר (סוף שנות ה-30 של המאה ה-20).
* גוש דן
** בית המהנדס, ברחוב דיזנגוף 200 בתל אביב, שנת 1934, בשיתוף האדריכל רוברט פרידמן
** מצבת הקבורה של צינה דיזנגוף (1937) ומצבת הקבורה של המשורר שאול טשרניחובסקי (1945), בית הקברות טרומפלדור, תל אביב.
** בניין בית הספר לתיאטרון "בית צבי", רמת גן, (שנות ה-60) <small>(ראו תמונה)</small>.
**תחנת הרכבת תל אביב מרכז.
*ירושלים
** תחנת האוטובוסים המרכזית בירושלים (נהרסה)
** הר הרצל וקבר הרצל (1951).
** בניין משרדים ברחוב יפו מס' 33 - בית יואל ע"ש יואל משה סלומון <small>(ראו תמונה)</small>.
** קריית הממשלה בגבעת רם, בשיתוף האדריכלים ריכרד קאופמן והיינץ ראו (1950).
*** משכן הכנסת (1956–1966).
** תוכנית אב לאוניברסיטה העברית, קמפוס גבעת רם, (1953).
*** מרכז ספורט ואצטדיון, קמפוס גבעת רם, (1958).
*** בניין הפקולטה למשפטים (כיום בניין רוס למדעי הטבע), קמפוס גבעת רם, (1959).

==לקריאה נוספת==
* אבא אלחנני, המאבק לעצמאות של האדריכלות הישראלית במאה ה-20, תל אביב: משרד הביטחון – ההוצאה לאור, 1998, עמ' 93.
* מיכאל יעקובסון, בין קלאסיקה לחדשנות - בית הקרנות בחיפה ואוסף יוסף קלארווין, עת־מול 264, יד יצחק בן צבי, ספטמבר 2019, עמ' 33–36.

==קישורים חיצוניים==

* [http://www.knesset.gov.il/building/architecture/heb/art1_contest.htm על זכיית הצעתו של קלארווין לתכנון משכן הכנסת], באתר הכנסת
* [http://www.sadnafrenkel.co.il/pdf/חלוקה%20לפרקים%20-%20PDF%20-%20ספר%20שני/16.pdf קלרווין, יוסף], בתוך: אליעזר פרנקל, כרונולוגיה: תולדות האמנות: אדריכלות, עיצוב, פיסול, ציור, תל אביב: הסדנא לעיצוב ואדריכלות, 1993, עמ' 617
* 
* מיכאל יעקובסון: [https://michaelarch.wordpress.com/2017/06/07/סיבוב-בבית-הקרנות-בחיפה/ סיבוב בבית הקרנות בחיפה], באתר 'חלון אחורי', 7 ביוני 2017

על בניית משכן הכנסת:
* 
* 
* 
* 
* 
* 
* 
* 

==הערות שוליים==

קטגוריה:אדריכלים ישראלים
קטגוריה:אנשי העלייה החמישית
קטגוריה:יהודים הקבורים בהר המנוחות
קטגוריה:ישראלים שנולדו ב-1893
קטגוריה:ישראלים שנפטרו ב-1970